**ПРЕДЛОГ ЗАКОНА О ИЗМЕНАМА И ДОПУНАМА**

**ЗАКОНА О ОСНОВАМА СИСТЕМА ОБРАЗОВАЊА И ВАСПИТАЊА**

**Члан 1.**

У Закону о основама система образовања и васпитања ( „Службени гласник РС”, бр. 88/17, 27/18 – др. закон, 10/19, 6/20, 129/21 и 92/23), у члану 29. став 2. тачка 2) речи: „изборних програма” замењују се речима: „изборних предмета”.

**Члан 2.**

У члану 60. став 1. тачка 1) мења се и гласи:

„1) листу обавезних и изборних предмета и активности по разредима;”.

У тач. 2) и 3) после речи: „предметима” бришу се запета и реч: „програмима”.

После става 1. додаје се нови став 2. који гласи:

„Планови наставе и учења у основном образовању и васпитању садрже и слободне наставне активности.”

У досадашњем ставу 2. који постаје став 3. у тачки 1. речи: „изборних програма”, замењују се речима: „изборних предмета”.

Тачка 6. мења се и гласи:

„6) начин прилагођавања програма за образовање и васпитање, на језику националне мањине.”

Досадашњи став 3. постаје став 4.

У досадашњем ставу 4. који постаје став 5. речи: „изборних програма”, замењују се речима: „изборних предмета”.

У досадашњем ставу 5. који постаје став 6. речи: „изборни програм”, замењују се речима: „изборни предмет”.

У досадашњем ставу 6. који постаје став 7. после речи: „активности”, ставља се запета и додају речи: „односно слободних наставних активности”.

Досадашњи став 7. постаје став 8.

**Члан 3.**

У члану 67а став 7. после тачке 3) додаје се нова тачка 3а) која гласи:

„3а) усаглашавање предлога програма стручног усавршавања наставника верске наставе;”.

У ставу 8. речи: „немају право на накнаду за свој рад” замењују се речима: „примају накнаду за рад у Комисији у висини утврђеној актом Владе”.

**Члан 4.**

У члану 72. ст. 5–7. речи: „изборног програма”, замењују се речима: „изборног предмета”.

У ставу 11. речи: „изборног програма”, замењују се речима: „изборног предмета”, а речи: „изборних програма”, замењују се речима: „изборних предмета”.

**Члан 5.**

У члану 73. ст. 2. и 4. речи: „изборних програма”, замењују се речима: „изборних предмета”.

У ставу 19. речи: „изборног програма”, замењују се речима: „изборног предмета”.

**Члан 6.**

У члану 75. став 3. речи: „изборног програма”, замењују се речима: „изборног предмета”.

У ставу 4. речи: „изборних програма”, замењују се речима: „изборних предмета”.

**Члан 7.**

У члану 82. став 1. тач. 1) и 2) и ст. 2, 3, 5. и 9. речи: „изборног програма”, замењују се речима: „изборног предмета”.

**Члан 8.**

У члану 139. став 1. у тачки 6) на крају текста тачка се замењује тачком и запетом.

После тачке 6) додаје се тачка 7) која гласи:

„7) има сагласност надлежног органа традиционалне цркве или верске заједнице којој припада за извођење верске наставе у основној, односно у средњој школи ‒ за пријем на послове наставника верске наставе.”

После става 2. додаје се нови став 3. који гласи:

„Ако надлежни орган традиционалне цркве или верске заједнице повуче сагласност из става 1. тачка 7) овог члана из разлога што наставник верске наставе својим активностима, ставовима и понашањем подрива углед традиционалне цркве или верске заједнице, односно учи и поступа супротно учењу, ставовима, моралу и вредностима које заступа традиционална црква, односно верска заједница којој припада, даном достављања установи образложеног акта о повлачењу сагласности наставнику верске наставе престаје радни однос.”

У досадашњем ставу 3. који постаје став 4. речи: „тачка 2)” замењују се речима: „тач. 2) и 7)”.

**Члан 9.**

У члану 146. став 2. речи: „наставника, васпитача и стручног сарадника који има лиценцу”, замењују се речју: „ментора”.

После става 3. додаје се нови став 4. који гласи:

„Ако се уговор из става 3. овог члана закључује ради припреме за извођење верске наставе, приправник – стажиста мора имати сагласност надлежног органа традиционалне цркве или верске заједнице којој припада за закључење уговора.”

Досадашњи ст. 4-6. постају ст. 5-7.

После досадашњег става 6. који постаје став 7. додаје се став 8. који гласи:

„Уговор о стручном усавршавању приправника – стажисте из става 4. овог члана престаје пре истека времена на које је закључен ако надлежни орган традиционалне цркве или верске заједнице повуче сагласност дату на тај уговор из разлога наведених у члану 139. став 3. овог закона.”

**Члан 10.**

У члану 151. после става 8. додаје се став 9. који гласи:

„Облике стручног усавршавања, програме сталног стручног усавршавања, садржај портфолија, начин организовања и друга питања од значаја за стручно усавршавање наставника верске наставе министар прописује на предлог органа надлежног за послове односа са црквама и верским заједницама, по прибављеном мишљењу традиционалних цркава и верских заједница и Завода за унапређивање образовања и васпитања.”

**Члан 11.**

У члану 152. став 1. мења се и гласи:

„Пријем у радни однос у установи чији је оснивач Република Србија, аутономна покрајина или јединица локалне самоуправе врши се на основу преузимања запосленог са листе запослених за чијим радом је у потпуности или делимично престала потреба и запослених који су засновали радни однос са непуним радним временом (у даљем тексту: преузимање са листе), као и на основу преузимања запосленог који није на листи или конкурса ако се није могло извршити преузимање.”

У ставу 2. речи: „може бити преузет”, замењују се речима: „остварује право да буде преузет”.

После става 4. додаје се став 5. који гласи:

„Одредбе овог члана примењују се на наставнике верске наставе уз сагласност надлежног органа традиционалне цркве или верске заједнице.”

**Члан 12.**

У члану 153. после става 9. додаје се став 10. који гласи:

„Одредбе овог члана примењују се на наставнике верске наставе.”

**Члан 13.**

У члану 154. после става 13. додају се нови ст. 14. и 15. који гласе:

„На конкурсу за пријем у радни однос на неодређено време за извођење верске наставе може да учествује лице које се налази на листи наставника верске наставе и које испуњава услове из члана 139. и члана 140. став 1. овог закона.

Листу наставника верске наставе, на предлог традиционалних цркава и верских заједница, утврђује министар.”

**Члан 14.**

У члану 155. став 4. брише се.

У досадашњем ставу 5. који постаје став 4. речи: „за сваку школску годину” бришу се.

У досадашњем ставу 6. који постаје став 5. речи: „на 12 месеци за сваку школску годину,“ замењују се речима: „до истека текуће школске године, односно до повратка одсутног наставника.”

Досадашњи ст. 7-10. постаје ст. 6-9.

После досадашњег става 10. који постаје став 9. додаје се став 10. који гласи:

„Радни однос на одређено време наставника верске наставе престаје пре истека времена на које је заснован ако надлежни орган традиционалне цркве или верске заједнице повуче сагласност за извођење верске наставе из разлога наведених у члану 139. став 3. овог закона.”

**Члан 15.**

У члану 181а став 2. тачка 3) речи: „изборним програмима”, замењују се речима: „изборним предметима”.

**Члан 16.**

Одредба члана 12. овог закона (измењен члан 154. став 15.) примењује се почев од школске 2025/2026. године.

**Члан 17.**

У члану 50. Закона о изменама и допунама Закона о основама система образовања и васпитања („Службени гласник РС”, бр. 129/21 и 92/23), став 2. речи: „школском 2024/2025. годином” замењују се речима: „школском 2027/2028. годином”.

У ставу 3. тачка 2. речи: „школске 2025/2026. године” замењују се речима: „школске 2028/2029. године”.

**Члан 18.**

Подзаконски акти за спровођење овог закона донеће се у року од годину дана од дана ступања на снагу овог закона.

До доношења прописа из става 1. овог члана примењују се прописи који су важили до дана ступања на снагу овог закона, ако нису у супротности са овим законом.

**Члан 19.**

Школа ће ускладити своју организацију и опште акте са одредбама овог закона у року од шест месеци од дана ступања на снагу овог закона.

**Члан 20.**

Овај закон ступа на снагу осмог дана од дана објављивања у „Службеном гласнику Републике Србије”.